ร้าน : เป็นร้านข้างทางบน ถ.สุขุมวิท เลย ม.เกษตร ศรีราชา ฝั่งบริเวณตรงข้ามแยกอ่าวอุดม ส่วนตัวการจัดร้านดูดี แต่รู้สึกจะทึบๆไปหน่อย

ที่จอดรถ : มีข้างๆร้าน ไม่เสียค่าบริการ
กลางวัน : ขายขนมจีนเส้นสด
เย็น : จิ้มจุ่ม

มาทานมื้อกลางวัน คนมาพอสมควร เนื่องจากใกล้แหลมฉบัง และ ม.เกษตร ศรีราชา

เมนู : ตัวชูโรง ขนมจีนเส้นสด สั่ง 1 ถาด ได้ 8 จับเล็ก ทานดูรู้สึกถึงความหนึบของแป้ง 
ส่วนน้ำยาต่างๆ จะไม่ราดมาในขนมจีน จะให้มาเป็นหม้อๆ เป็นอีกกลยุทธ์ในการดันยอดน้ำยา

ผักตักฟรี (ผักดอง กะหล่ำปลีซอย โหระพา มะระ หัวปลีซอย ถั่วฝักยาว) บริการตัวเอง
ไข่ต้ม (ต้มมาแบบไม่สุกมาก แกะลำบาก)บริการบนโต๊ะ คิดเงินเพิ่ม 

ไก่ทอด 1 จาน ได้ 3 ปีก รสชาดอร่อย กรอบ ใช้ได้เลย ไม่เค็มมาก

ราคา : ไม่ถูก ไม่แพง 
หากใครคอขนมจีนแนะนำ หากแวะผ่านต้องลอง